Kristiansand folkebibliotek

**Kristiansand folkebibliotek** er et kommunalt folkebibliotek med et hovedbibliotek som ligger i Kvadraturen i Kristiansand, med utganger mot Torvet og Gyldenløves gate. I byggets øverste etasje er Kristiansand Kunsthall, samt deler av bibliotekets kunstbøker til utlån.

Folkebiblioteket ble formelt åpna i 1909, etter mindre bokutlånsordninger i byen siden 1833. Det har vært i det gjeldende bygget siden 1979, etter at det forrige biblioteksbygget på samme plassering ble revet.

I tillegg til hovedbiblioteket, er filialene Finsland bibliotek, Flekkerøy bibliotek, Hellemyr bibliotek, Nodeland bibliotek, Tangvall bibliotek og Vågsbygd bibliotek også deler av Kristiansand folkebibliotek. Noen av disse er meråpne. Et midlertidig bydelsbibliotek på Rona, Demo Rona, åpnes mars 2025. Et permanent bibliotekstilbud i bydelen fra 2027 er under planlegging.

## Historie
Våren 1828 kom det en etterspørsel om å danne en forening med mål om å grunnlegge en bok- og manuskriptsamling og et museum for antikviteter, kunst og naturalia gjennom en lokal avis. Denne foreningen besto av en biskop, prost, rektor og to av Latinskolens lærere. I samme avis ble det utlyst ønsker om donasjoner, som kom i form av bøker, oldsaker og penger. I 1833 gjennomførte foreningen, før den sluttet arbeidet, offentlige utlån av Latinskolens bibliotek, noe som senere stanset da lånere beholdt utlånte bøker i lengre tid enn forventet. Borgere i Kristiansand fikk senere mulighet til å låne bøker fra skolebiblioteket ved Katedralskolen.

### Et eget bygg for biblioteket
Et konkret forslag til «et museum med bibliotek» ble kunngjort av kommunen 6. november 1890 for å markere 250-årsjubileet til grunnleggelsen av byen Kristiansand det følgende året. Denne planen ble midlertidig stanset av bybrannen i 1892, men førte senere til åpningen av et folkebibliotek 27. september 1909, som holdt til i Tollbodgata 21.I juli 1914 ble det bestemt at en ny bygning på to etasjer skulle bygges i Kirkehaven ved domkirka, tegnet av Johan Keyser Frølich, som biblioteket flyttet til i 1915. I andre etasje holdt Agder naturmuseum til.

### Nytt bygg

Ettersom byens befolknings vokste, kom det et behov for et større bibliotek. Det tidligere bygget var beregnet for 12&nbsp;000 innbyggere, noe som var på 60&nbsp;000 på midten av 1970-årene. Et nytt bibliotek skulle bygges på den samme tomta, som betydde at det daværende bygget måtte rives. Dette ble møtt med noen demonstrasjoner, blant annet fra kunstneren Else Marie Jakobsen. Det ble avholdt en arkitektkonkurranse i 1972, der Bjørn Hovstad fra 4B Arkitekter ble vinneren. Byggingen foregikk i to trinn fra vinteren 1977, og biblioteket var ferdig innflyttet i det nye bygget 24. september 1979. Det nye kulturhuset ble offisielt åpnet i 12. oktober 1979. Bygget har to magasiner under gatenivå, huser Kristiansand Kunsthall og har et bruttoareal på &nbsp;m². Arkitektene Bjørn Hovstad og Åsmund Skard hos 4B ble tildelt Houens fonds diplom for bygningen i 1983. Det var andre gang en bygning i Kristiansand mottok diplomet – den første var kornsiloen på Odderøya i 1939.

## Administrasjon
Kristiansand folkebibliotek, eller «Hovedbiblioteket», fungerer som et hovedpunkt for flere bibliotek i Kristiansand. Ni personer har vært biblioteksjef for Kristiansand folkebibliotek siden 1908.

## Fotnoter

## Referanser


## Eksterne lenker
*